**О Б Щ И Н С К И С Ъ В Е Т - Н И К О П О Л**

**П Р О Т О К О Л**

**№ 41**

Днес 09.08.2022г. от 13:00 часа в стаята на съветника се проведе **четиридесет и първото** по ред заседание на Общински съвет – Никопол.

На заседанието присъстват: общинските съветници, Кмета на общината – Ивелин Савов и зам. Кметовете Анелия Димитрова и Ахмед Ахмедов.

Заседанието се председателства от д-р Цветан Андреев – Председател на ОбС – Никопол, протоколчик – Ралица Александрова – техн.сътрудник в ОбС – Никопол.

Цв.Андреев: Уважаеми колеги, уважаеми г-н Савов, на основание чл. 23, ал.4, т.1 от ЗМСМА откривам четиридесет и първото по ред заседание на ОбС – Никопол.

Преди да започнем по дневния ред искам да ви уведомя за следното: В деловодството на Общински съвет – Никопол е постъпила Оставка с Вх.№ 143/27.07.2022г. от общинския съветник Светослав Валериев Ангелов, от ПП “Обединени социалдемократи“, с което по собствено желание той е пожелал да бъде освободен от длъжност – общински съветник в ОбС-Никопол, мандат 2019-2023г., както и Заявления от кандидатите за общински съветници **не желаещи да положат клетва** като такива, съответно:

Вх.№144/27.07.2022г. от Д. Михаилов,

Вх.№145/27.07.2022г. от Л. Димитрова,

Вх.№146/27.07.2022г. от Ц. Георгиев,

Вх.№147/27.07.2022г. от А. Попов,

Вх.№148/27.07.2022г. от К. Иванов,

Вх.№149/27.07.2022г. от Т. Бузев,

Вх.№150/01.08.2022г., от А. Ахмедов.

Поради това изпратих писмо с Из.№ 96/27.07.2022г. до ОИК-Никопол, като очакваме Решение от тяхна страна, за следващия кандидат за общински съветник в листата на ПП “Обединени социалдемократи“. Предполагам на редовното заседание ще положи клетва.

Имаме кворум от 12 общински съветника, в залата присъстват 12.

Колеги, материалите по проекта за дневен ред Ви бяха изпратени, запознали сте се с тях. Свиках тази сесия днес, защото е необходимо да се вземат спешни решения.

Имате ли предложения, допълнения и съображения по така представения проект за дневен ред?

Виждам че няма такива, моля гласувайте проекта за дневен ред.

ГЛАСУВАЛИ - 12 СЪВЕТНИКА

„ЗА“ – 12 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

ОБЩИНСКИ СЪВЕТ - НИКОПОЛ ПРИЕ СЛЕДНИЯ

**ДНЕВЕН РЕД:**

**1.**Докладна записка **относно:** Определяне на позицията на Община Никопол на предстоящото **извънредно неприсъствено заседание** на Общото събрание на Асоциацията по В и К на обособената територия, обслужвана от „Водоснабдяване и канализация“ ЕООД – Плевен, което ще се състои на **16.08.2022г. от 10:00 ч.** в заседателната зала на Областна администрация – Плевен.

Вносител: Кмет на общината

**2.**Докладна записка **относно:** Приемане на „Наредба за изменение и допълнение на Наредба за начални цени за отдаване под наем на общински обекти и терени със стопанско и административно предназначение в община Никопол“

Вносител: Кмет на общината

**3**.Изказвания, питания, становища и предложения на граждани.

**ПО ПЪРВА ТОЧКА ОТ ДНЕВНИЯ РЕД**

Без дебат.

Цв.Андреев: Колеги, гласуваме проекта за решение/*чете проекта за решение/.*

На основание чл. 21, ал. 1, т. 15 и т. 23, ал. 2 от Закона за местното самоуправление и местната администрация и във връзка с чл. 198, ал. 5 и ал. 9 от Закона за водите, чл. 20, ал. 3 от Правилника за организацията и дейността на асоциациите по водоснабдяване и канализация и писмо от Асоциацията по водоснабдяване и канализация на обособената територия, обслужвана от „Водоснабдяване и канализация“ ЕООД - гр. Плевен с вх. № 06-93/19.07.2022 г. /изх. № РД-36-2/19.07.2022 г./, Общински съвет- Никопол прие следното

**Р Е Ш Е Н И Е:**

**№416/09.08.2022г.**

1. Общински съвет – Никопол дава мандат на представителя на Община Никопол в Асоциацията по водоснабдяване и канализация на обособената територия, обслужвана от „Водоснабдяване и канализация“ ЕООД - гр. Плевен, да представи следната позиция на Общината по точката от предварително обявения дневен ред на предстоящото **извънредно неприсъствено заседание** на Общото събрание на Асоциация по ВиК - Плевен, което ще се състои на **16.08.2022 г. от 10:00 ч**., както следва:
2. Приема препоръчителния размер на вноската на държавата в бюджета на Асоциацията по ВиК – Плевен за **2023** година в размер на **22 000** лева /**Двадесет и две хиляди лева**/.

ГЛАСУВАЛИ -12 СЪВЕТНИКА

„ЗА“ – 12 СЪВЕТНИКА / Айгюн Али, Айлян Пашала, Борислав Симеонов, Веселин Недков, Иван Павлов, Красимир Халов, Красимир Гатев, Любомир Мачев, Майдън Сакаджиев, Надка Божинова, Цветан Андреев, Яница Йорданова /

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ВТОРА ТОЧКА ОТ ДНЕВНИЯ РЕД**

Без дебат.

Цв.Андреев: Колеги, гласуваме проекта за решение/*чете проекта за решение/.*

На основание чл.7, ал.2, чл.8 от Закона за нормативните актове, чл.21, ал.1, т.8 и ал.2 от Закона за местното самоуправление и местната администрация, чл.14, ал.8 от Закона за общинската собственост, както и на основание чл.76, ал.3 и чл.79 от Административнопроцесуалния кодекс, Общински съвет- Никопол прие следното

**Р Е Ш Е Н И Е:**

**№417/09.08.2022г.**

**1.**Общински съвет – Никопол приема на „Наредба за изменение и допълнение на Наредба за начални цени за отдаване под наем на Общински обекти и терени със стопанско и административно предназначение в община Никопол“, представляваща Приложение №1 към настоящото решение.

ГЛАСУВАЛИ -12СЪВЕТНИКА

„ЗА“ – 12 СЪВЕТНИКА / Айгюн Али, Айлян Пашала, Борислав Симеонов, Веселин Недков, Иван Павлов, Красимир Халов, Красимир Гатев, Любомир Мачев, Майдън Сакаджиев, Надка Божинова, Цветан Андреев, Яница Йорданова /

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

ПРИЛОЖЕНИЕ №1

**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА НАЧАЛНИ ЦЕНИ ЗА ОТДАВАНЕ ПОД НАЕМ НА ОБЩИНСКИ ОБЕКТИ И ТЕРЕНИ СЪС СТОПАНСКО И АДМИНИСТРАТИВНО ПРЕДНАЗНАЧЕНИЕ В ОБЩИНА НИКОПОЛ**

**§.1. В чл.2, ал. 1 се правят следните изменения:**

**Досегашен текст:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ПРЕДНАЗНАЧЕНИЕ НА ОБЕКТА** | | **Месечна наемна цена на кв.м площ за сектор/зона – лева:** | | | | | | | | |
| **І** | | **ІІ** | | **ІІІ** | | **ІV** | | **V** |
|  | | | | | | | | | | |
| **- Лекарски** | **1,10** | | **1,00** | | **0,90** | | **0,70** | | **0,50** | |
| **- Стоматологични** | **1,10** | | **1,00** | | **0,90** | | **0,70** | | **0,50** | |
| **- Зъботехнични** | **1,10** | | **1,00** | | **0,90** | | **0,70** | | **0,50** | |

**Придобива следното съдържание:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ПРЕДНАЗНАЧЕНИЕ НА ОБЕКТА** | | **Месечна наемна цена на кв.м площ за сектор/зона – лева:** | | | | | | | | |
| **І** | | **ІІ** | | **ІІІ** | | **ІV** | | **V** |
|  | | | | | | | | | | |
| **- Лекарски** | **0,10** | | **0,10** | | **0,10** | | **0,10** | | **0,10** | |
| **- Стоматологични** | **0,10** | | **0,10** | | **0,10** | | **0,10** | | **0,10** | |
| **- Зъботехнични** | **0,10** | | **0,10** | | **0,10** | | **0,10** | | **0,10** | |

**§.2. В.чл.6 се правят следните изменения:**

* **ал.1 придобива следното съдържание:** „Началните наемни цени се актуализират ежегодно с процента на годишната инфлация, след обявяване на Индекса на потребителските цени (ИПЦ) от Националния статистически институт, ако инфлацията е над 5% за предходната година.
* **ал.2 придобива следното съдържание:** „ Наемната цена по сключените договори се актуализира по силата на договора, при условията на **ал.1**, през месеца, следващ месеца, в който е подписан наемния договор.
* **Създава се нова ал.3, със следното съдържание:** „Актуализиране на началните наемни цени и цените по вече сключени договори не се извършва когато през предходната година в Република България със Закон е обявено извънредно положение или извънредна епидемична обстановка, независимо от последващата им отмяна в рамките на календарната година.“

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§.3. (1)** През 2022г. не се извършва актуализация на началните наемни цени и цените по вече сключени договори за наем.

**(2)** При извършена по вече сключени договори актуализация на наемната цена за 2022г., преди влизане в сила на **ал.1**, наемателят има право да сключи допълнително споразумение към договора за наем, с който да се възстанови наеманата цена на стойността й преди актуализацията.

**§.4.** Наредбата влиза в сила **3** дни след обнародването й с Решение №417 по Протокол №41 от заседание на Общински съвет – Никопол, проведено на 09.08.2022г., в съответствие с **чл. 22, ал.2** от Закона за местното самоуправление и местната администрация, във връзка с **чл. 37, ал.3** от Закона за нормативните актове.

**ПО ТРЕТА ТОЧКА ОТ ДНЕВНИЯ РЕД**

Няма желаещи да вземат отношение по точката.

Цв.Андреев: Колеги, поради изчерпване на дневния ред, закривам днешното четиридесет и първо заседание на Общински съвет – Никопол.

Заседанието приключи в 13:15 часа.

**ПРЕДСЕДАТЕЛ ОбС: /п/**

/Цветан Андреев/

**ЗАМ.ПРЕДСЕДАТЕЛ ОбС: /п/**

/Майдън Сакаджиев/

**ПРОТОКОЛЧИК: /п/**

/Ралица Александрова/